DA Den Europæiske Unions Tidende CE 84/301

(2004/C 84 E/0349)

SKRIFTLIG FORESPØRGSEL E-0086/04

af Nelly Maes (Verts/ALE) til Kommissionen

(21. januar 2004)

Om: Sprogkrav ved stillingsbesættelser i EU

Kommissionen har adskillige gange måttet bekræfte den diskriminatoriske art af annoncer indrykket af europæiske organisationer, som helt eller delvis finansieres af Kommissionen, samt af private virksomheder, der har kontrakter med Kommissionen (se Kommissionens svar på forskellige skriftlige forespørgsler herom (1)). Sådanne europæiske organisationer og virksomheder indrykker regelmæssigt stillingsannoncer, hvori der kræves »English native speaker« og »English mother tongue«.

Trods gentagne bekræftelser fra Kommissionen og et løfte fra den daværende europæiske ombudsmand Jacob Söderman (659/2002/IP) fortsætter europæiske organisationer blot deres diskriminerende praksis (2). Desuden synes europæiske organisationer på grund af Kommissionens advarsler at erstatte udtryk som »English mother tongue« med »English mother tongue or equivalent«, »English native speaker first level« og »First language English« og dernæst kun at lade personer med engelsk som modersmål komme i betragtning.

Kan Kommisisonen indlede en undersøgelse heraf?

Hvilke skridt er den villig til at tage for at bringe denne diskriminering til ophør?

Samlet svar

afgivet på Kommissionens vegne af Margot Wallström

på skriftlige forespørgsler E-0046/04 og E-0086/04

(5. marts 2004)

Kommissionen har utallige gange redegjort for sin holdning til de retlige forhold vedrørende dette emne i sine svar på skriftlig forespørgsel E-4100/00 fra Bart Staes (3), E-0779/01 fra Bart Staes (4), E-1356/01 fra Vitaliano Gemelli (5), E-1681/01 og E-1682/01 fra Bart Staes (6), P-2331/01 fra Concepció Ferrer (6), E-2900/01 fra Bart Staes (7), E-2901/01 og E-2944/01 fra Bart Staes (7), P-3189/01 fra Willi Rothley (7), E-3572/01 fra Bart Staes (8), E-0941/02 fra Bart Staes (9), E-2764/02 fra Bart Staes (10), E-1733/03 fra Jo Leinen (11), E-2018/03 fra Bart Staes (12) og E-2226/03 fra Paul Rübig (12). Kommissionen vil gerne tilføje, at den mener, at også udtrykkene »native speaker level« og »First language (+anførelse af et specifikt EU-sprog)« er i strid med reglerne om arbejdskraftens fri bevægelighed.

I sine svar på de skriftlige forespørgsler anført ovenfor har Kommissionen redegjort for de foranstaltninger, som den har truffet, og som den fremover vil træffe med henblik på at bekæmpe forskelsbehandling, som skyldes stillingsopslag, hvor der kræves et givent sprog som modersmål. Kommissionen vurderer for nærværende, om der kan træffes yderligere foranstaltninger.

(1) Kommissionen svar på navnlig følgende skriftlige forespørgsler: E-4100/00, E-0779/01, E-1356/01, E-1681/01, E-1682/01, E-2331/01, E-2900/01, E-2901/01, E-2944/01, E-3189/01, E-3572/01, E-0941/02, E-2764/02, E-3786/02, E-1733/03, E-2018/03 og E-2226/03.

(2) Den europæiske esperanto-sammenslutning har registreret mere end 700 annoncer af diskriminatorisk art (se listen på http://lingvo.org/eo/2/15).

(3) EFT C 174 E af 19.6.2001.

(4) EFT C 235 E af 21.8.2001.

(5) EFT C 350 E af 11.12.2001

(6) EFT C 93 E af 18.4.2002.

(7) EFT C 134 E af 6.6.2002.

(8) EFT C 160 E af 4.7.2002.

(9) EFT C 229 E af 26.9.2002.

(10) EUT C 92 E af 17.4.2003

(11) EUT C 11 E af 15.1.2004

(12) EUT C 33 E af 6.2.2004.